கேள்வி: சூல்பைப் புற்றுநோய் - இடர்க் காரணிகளும் காப்புக் காரணிகளும் குறித்து விரிவாக சொல்லுங்கள்.
பதில்: குடும்பத்தில் வர வாய்ப்புண்டு. தாய், சகோதரி, முதலிய நெருங்கிய உறவில் மார்பகப்புற்று, சூல்பைப் புற்று அல்லது குடல் புற்று இருந்திருப்பின் அவர்கள் அதிக கவனத்துடன் இருக்க வேண்டும். மாதவிடாய் நின்றவர்களிடம் அதிகம் காணப்படுகின்றது. வயதும் ஒரு முக்கியக் காரணமாகும். இயக்குநீர் மருத்துவம் மேற்கொண்டவர்களிடமும் உடல் நிறை அதிகமுள்ளவர்களிடமும் சற்றுக் கூடுதலாகவே உள்ளது. கருவுறாத நிலையும் காரணமாக உள்ளது.சூல்பையில் பல நீர்கோத்தக் கட்டிகளும்(PCOS) காரணமாகலாம். சிறுவயதில் கருத்தரித்தல் இந்நோயின்வாய்ப்பினைக் குறைக்கிறது. தாய்ப்பால் ஊட்டுவதும் தடுப்பாக உள்ளது. ஐந்து ஆண்டுகள் தொடர்ந்து கருத்தடை மாத்திரைகள் எடுத்துக் கொண்டவர்களிடம் 50% வாய்ப்புக் குறைந்து காணப்பட்டுள்ளது. கருக்குழானை கட்டுவதும் கருப்பை அறுவையும் காப்பினைக் கொடுக்கும்.
கேள்வி: சூல்பைப் புற்றுநோய் - நிலைகள் பற்றி நீங்கள் என்ன அறிந்துள்ளீர்கள்?
பதில்: :நிலை 1 -ஒரு சூல்பையில் மட்டும் நோய் இருப்பது. :நிலை 2-கருப்பைக்கும் பிற அருகிலுள்ள உறுப்புகளிலும் பரவியுள்ள நிலை. :நிலை 3- ஊநீர் சுரப்பிக்கும் வயிற்று பகுதி உறுப்பிலும் பரவியுள்ள நிலை. :நிலை 4- பிற உறுப்புகளுக்கு-தொலை பரவிய நிலை.
கேள்வி: சூல்பைப் புற்றுநோய் - ஆய்வும் சிகிச்சையும் குறித்து விரிவாக சொல்லுங்கள்.
பதில்: ஆரம்பநிலை ஆய்வு; மீயொலி ஆய்வு, இரத்த ஆய்வு (இரத்தத்தில் காணும் ஒரு புரதம் CA 125. இது கூடுதலாக இருப்பது வாய்ப்பினைக் அதிகரிக்கிறது). சிடி மற்றும் எம்.ஆர்.ஐ. சோதனைகள் மிகவும் உதவும். அறுவை மருத்துவம் முதன்மை மருத்துவமாகும். வேதிமருந்தும் கதிர்மருத்துவமும் கைகொடுக்கும். குறிவைத்து தாக்குதல், புற்றிற்குச் செல்லும் குருதிக் குழாய்களை அடைத்து அவைகளுக்கு உணவு செல்லாமல் தடுப்பதும் மருத்துவமாகும். அவாஸ்டின் இதற்கான மருந்தாகும். 40 வயதிற்கு மேல் சூல் பை அறுவையும் குறைந்த கொழுப்பு உணவும் தடுக்க உதவும்.